Què us sembla si poseu a prova els coneixements dels vostres pares i mares i a veure si endevinen aquestes endevenilles?

***Enigma 1***

Dotze germans som,  
el segon, vaig néixer jo, i sóc el més petit.  
com pot ser això?

**(el mes de febrer)**

***Enigma 2***

Què és allò que trobem a cada minut, dues vegades a cada moment  
i mai en un segle?

**(la lletra m)**

***Enigma 3***

Mitja calba té 3.652 cabells.  
Quants cabells té una calba completa?

**(cap)**

***Enigma 4***

Té ulls de gat, orelles de gat, potes de gat, i cua de gat, i no és un gat.

**(una gata)**

***Enigma 5***

Passe la vida fent voltes caminant a poc a poc però per més que camina sempre estic al mateix lloc.

**(les agulles del rellotge)**

***Enigma 6***

Quantes gotes d’aigua caben en un got ple?

**(cap, perquè ja està ple)**

***Enigma 7***

Un avió té un accident i cau incendiat just en la frontera entre França i Espanya. En quin dels dos països hauran de fer els funerals per la mort dels supervivents?

**(els supervivents estan vius)**

***Enigma 8***

Un ànec es troba a la vora d’un llac. Al costat hi ha un cartell que hi diu:

Prohibit banyar-se

Què farà per ficar-se a l’aigua?

**(l’ànec no sap llegir)**

***Enigma 9***

En un calaix hi ha mitja dotzena de mitjons blancs i una dotzena de mitjons negres, tots barrejats.  
Si ens trobem a fosques, quants mitjons hem d’agafar, per estar segurs de tenir-ne un parell del mateix color?

**(3 mitjons)**

***Enigma 10***

A terra hi ha un milió d’euros. Es troben allí Superman, Dràcula i un xiquet de 4 anys. Qui agafaria els diners?

**(el xiquet perquè Dràcula i Superman no existixen)**